b"\n_START_ARTICLE_\nParis-Soir\n_START_SECTION_\nHist\xc3\xb2ria\n_START_PARAGRAPH_\nEl primer n\xc3\xbamero va sortir al carrer el 4 d'octubre de 1923. El 1930 Jean Prouvost, industrial de la ind\xc3\xbastria t\xc3\xa8xtil passa a controlar-lo. El 1933 el diari t\xc3\xa9 una tirada d'un mili\xc3\xb3 d'exemplars, que puja fins al mili\xc3\xb3 vuit-cents mil el 1939, i en ell es publiquen articles de Joseph Kessel, Blaise Cendrars i Antoine de Saint-Exup\xc3\xa9ry._NEWLINE_Des de l'11 de juny de 1940 el mateix editor, Jean Prouvost, continu\xc3\xa0 la seva publicaci\xc3\xb3 a la Fran\xc3\xa7a de Vichy: Clermont-Ferrand, Li\xc3\xb3, Marsella i Vich\xc3\xa8i, mentre a la zona ocupada de Par\xc3\xads es public\xc3\xa0 sota control alemany del 22 de juny de 1940 fins al 17 d'agost de 1944. Poc abans de l'ocupaci\xc3\xb3 de Par\xc3\xads, el Paris-Soir aconsegu\xc3\xad una tirada de dos milions i mig d'exemplars, la major circulaci\xc3\xb3 d'un diari a Europa en aquell moment._NEWLINE_Una edici\xc3\xb3 dominical Paris-Soir dimanche fou publicada entre el 22 de desembre de 1935 i el 16 de setembre de 1939. Una altra edici\xc3\xb3 es va editar als anys 30 amb el nom de Paris-Midi."